Julia Gardiner Tyler
<s>Julia Gardiner Tyler (4. maj 1820 – 10. jul 1889) bila je druga supruga američkog predsjednika Johna Tylera, odnosno Prva dama SAD na kraju njegovog mandata te prva ličnost koja je tu titulu stekla vjenčanjem za predsjednika za vrijeme njegovog mandata.</s>

<s>Rodila se na Gardiner's Islandu, otoku u Državi New York koji je bio vlasništvo ugledne i bogate porodice kojoj je pripadao njen otac, državni senator David Gardiner.</s><s>Kao mlada djevojka se isticala, za tadašnje standarde, "nepristojnim" ponašanjem te je 1839. godine izazvala mali skandal pozirajući autoru reklame za jednu trgovinu.</s><s>Kako bi je "upristojili", roditelji su je 1840. poslali na putovanje u Evropu gdje je provela godinu dana.</s>

<s>Predsjednika Tylera je upoznala 20. januara 1842. na službenom primanju u Bijeloj kući.</s><s>On joj se počeo udvarati nedugo nakon smrti svoje supruge Letitie 10. septembra, ali je u nekoliko navrata odbila njegove bračne ponude, smatrajući ih neprimjerenima zbog razlike u dobi koja je iznosila 30 godina.</s><s>28. februara 1844. se zajedno sa ocem pridružila predsjedniku na ekskurziji na novom ratnom brodu USS Princeton; kada je tom prilikom došlo do eksplozije topa, u njoj je poginuo njen otac zajedno sa još nekoliko uglednika.</s><s>Tyler, koji je u eksploziji bio neozlijeđen, ju je onesviještenu na rukama odveo sa broda.</s><s>Nedugo nakon toga je pristala na brak, koji je tajno sklopljen u New Yorku.</s><s>Iako nije izazvao veći skandal, na njega su neprijateljski reagirale najstarije Tylerove kćeri, tek nekoliko godina starije od svoje pomajke.</s>

<s>Julia je sa mužem nakon prestanka mandata otišla živjeti na njegovo imanje u Virginiji, gdje će mu roditi sedmoro djece:</s>

<s>David Gardiner Tyler (1846–1927) - pravnik i političar
 John "Alex" Alexander Tyler (1848–1883) - inženjer i vojnik
 Julia Gardiner Tyler-Spencer (1849–1871)
 Lachlan Gardiner Tyler (1851–1902) - ljekar.</s><s>Lyon Gardiner Tyler (1853–1935) - učenjak i prosvjetni radnik
 Robert "Fitz" Fitzwalter Tyler (1856–1927) - farmer.</s><s>Pearl Tyler-Ellis (1860–1947)</s>

<s>Julia se brzo prilagodila južnjačkom načinu života, ali i prihvatila njihove stavove prema ropstvu te se čak upuštala u javne polemike sa sjevernjačkim abolicionistima.</s><s>Tamo je ostala i nakon građanskog rata, mada se 1862. nakon muževe smrti preselila natrag u New York, gdje je uživala reputaciju južnjačkog simpatizera.</s><s>Umrla je od posljedica moždanog udara u Richmondu.</s>

<s>Vanjske veze
The Tyler Courtship and Wedding
Finding aid for the Tyler Family Papers, Group A
Julia Tyler at C-SPAN's First Ladies: Influence & Image</s>

<s>Prve dame SAD</s>

